WAA News – Sabtu 31/10/2009
* Cae *
Teunuléh:
Adi Alamsyah
Cae Keu Aneuk Bangsa
Assalamualaikum warah matullah
Saleum lôn peugah tanda mulia
Ta éh beuteungeut taduék beu teunang
Bék sampoë mumang sidéh di Banda
Atjeh njang raja cukôp na indah
Gunong njang meugah di barat sumatera
Pijoëh hai teungku ngôt kamoë peutrang
Peu njang hana teupham teuntang WAA
Ôeh lheuh Tsunami Atjeh ka makmu
Adun ngon teungku kale beulandja
Di ureuëng bulek teuka u Atjeh
Ka geupeudjadéh djak kôh sendjata
Irwandi yusuf Gubernur Atjeh
Kalheuh geupiléh lé rakjat djeulata
Cukôp na sajang rakjat lamgampông
Dum na le bantuan hana meureumpôk rasa
Peumeurintah Atjeh bék lé naragu
Njang kamoë peulaku tjit untuk bangsa
Haba ngon ide njang kaleuh kamoë duék
Njang kadjeut keubuët neu pakék beusigra
Peumeurintah Atjeh bék lé njang laloë
Neubentuk laju hukom njang njata
Kamoë di luwa djeut meubantu
Kirém surat laju bak Uni eropa
Ôeh beungoh tadjak ulaôt
Tawoë seupôt kana beulandja
Péng dalam kéh ka geubalôt-balôt
Hana sép pih meu sikiloë saka
Kiban tjara hudép ureuëng Atjeh
Menjoë hana toëm leubeh batjut buelandja
Reumöh ubé ôek pintoë beraja
Ôeh angën di pôt siedjuk teurasa
Kamoê rakjat hana pat meupeugah
Meunjoë kôn bak peumeurintah njang berkuasa
Seudeh that udép aneuk muda njang desa
Ôeh ka teunguët malam pajah mita djamboë djaga
Gasin barokôn djinoë ka kaja
Léeh pat geutjôk njan dum harta
Aneuk muda di gampông gôt that na lutjuë
Na péng sigeutu bloë honda supra
Ureuëng di gampông ka geutjôk parang
Ka geudjak tjeu meutjang dalam gle raja
Lheuh geutjah sihetar cukôp na seunang
Kana bantuan na nam blah juta
Han ék neuduk digampông neudjak u Banda
Njang peunténg beuna tjit beulandja
Aneuk mit di gampông le njang ka meubalôt
Hana pre uroë ka dji tôet gandja
Thôn dua ribe lhée ka dji umum prang
Kabéh di tjang-tjang rakjat biasa
RI deungon GAM ka dji meudamé
Thón dua ribe limong di Finlandia
Wahé ureuëng Atjeh bansigom donja,
Neu peusapat droë deungon WAA
Lôn lake meu’ah pat njang na salah
Njoë cae lôn peugah keu gura-gura
som_Latn srd_Latn ace_Latn taq_Latn ace_Latn ban_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn sun_Latn ace_Latn ace_Latn ace_Latn ace_Latn ace_Latn ace_Latn